**รายงานการประชุมสภาเทศบาลตำบลสมหวัง**

**สมัยสามัญ สมัยที่ 2 ครั้งที่ 2 ประจำปี 2564**

**วันที่ 13 กันยายน 2564 เวลา 10.00 น.**

**ณ ห้องประชุมสภาเทศบาลตำบลสมหวัง**

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ- สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชาติ บุญแสง | ประธานสภาฯ | สุชาติ บุญแสง |  |
| 2 | นายกิตติพงษ์ สังเมียน | รองประธานสภาฯ | กิตติพงษ์ สังเมียน |  |
| 3 | นายสุดใจ สงทิพย์ | สมาชิกสภาเทศบาล เขต 1 | สุดใจ สงทิพย์ |  |
| 4 | นายพลนฤทธิ์ ทองรุต | สมาชิกสภาเทศบาล เขต 2 | พลนฤทธิ์ ทองรุต |  |
| 5 | นางสาวจริญา แก้วขุนจบ | สมาชิกสภาเทศบาล เขต 1 | จริญา แก้วขุนจบ |  |
| 6 | นายวิรัตน์ ทองเจริญ | สมาชิกสภาเทศบาล เขต 2 | วิรัตน์ ทองเจริญ |  |
| 7 | นายตวรรษชัย อินเสนี | สมาชิกสภาเทศบาล เขต 2 | ตวรรษชัย อินเสนี |  |
| 8 | นายชวลิต พูนนวล | สมาชิกสภาเทศบาล เขต 1 | ชวลิต พูนนวล |  |
| 9 | นายวิราย สงทิพย์ | สมาชิกสภาเทศบาล เขต 1 | วิราย สงทิพย์ |  |
| 10 | นายสมภรณ์ สุวรรณนากิจ | สมาชิกสภาเทศบาล เขต 2 | สมภรณ์ สุวรรณนากิจ |  |
| 11 | นางณภารวี เกษมศรี | สมาชิกสภาเทศบาล เขต 1 | ณภารวี เกษมศรี |  |
| 12 | นายกัมพล สุขเอก | เลขานุการสภาฯ | กัมพล สุขเอก |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายนิติธร ทองชิต | นายกเทศมนตรี | นิติธร ทองชิต |  |
| 2 | นายจิรพงศ์ สงแสง | รองนายกเทศมนตรี | จิรพงศ์ สงแสง |  |
| 3 | นางนิตยา ศรีเพชร | รองนายกเทศมนตรี | นิตยา ศรีเพชร |  |
| 4 | นายธเนศ ทิพย์สมบัติ | เลขานุการนายกฯ | ธเนศ ทิพย์สมบัติ |  |
| 5 | นายประเสริฐ หมานมา | ที่ปรึกษานายกฯ | ประเสริฐ หมานมา |  |
| 6 | นายกฤษกร บุษบงก์ | ปลัดเทศบาล | กฤษกร บุษบงก์ |  |
| 7 | นางวัชชริดา เพชรย้อย | นักวิชาการศึกษา | วัชชริดา เพชรย้อย |  |
| 8 | นางสาวจิประภา ตุ้งแก้ว | นักจัดการงานทั่วไป | จิประภา ตุ้งแก้ว |  |

เริ่มประชุม 10.00 น.

|  |  |  |
| --- | --- | --- |
| ประธานสภาฯ  **ระเบียบวาระที่ 1**  **ระเบียบวาระที่ 2**  ประธานสภาฯ  เลขานุการสภาฯ  ประธานสภาฯ  นายวิราย สงทิพย์  สมาชิกฯ  ประธานสภาฯ  มติที่ประชุม  **ระเบียบวาระที่ 3**  **ระเบียบวาระที่ 4**  ประธานสภาฯ  เลขานุการสภาฯ  ประธานสภาฯ  นายชวลิต พูนนวล  ประธานคณะกรรมการแปรฯ  มติที่ประชุม  **ระเบียบวาระที่ 5**  ประธานสภาฯ  เลขานุการสภาฯ  ประธานสภาฯ  เลขานุการสภาฯ  ประธานสภาฯ  เลขานุการสภาฯ  มติที่ประชุม  ประธานสภาฯ  **ระเบียบวาระที่ 6**  ประธานสภาฯ  นายวิราย สงทิพย์  สมาชิกสภาฯ  ประธานสภาฯ  นายสมภรณ์ สุวรรณนากิจ  สมาชิกสภาฯ  นายสุดใจ สงทิพย์  สมาชิกสภาฯ  นายชวลิต พูนนวล  สมาชิกสภาฯ  ประธานสภาฯ  นายกเทศมนตรีฯ  ประธานสภาฯ  ประธานสภาฯ |  | เมื่อสมาชิกสภามาพร้อมเพรียงกันแล้ว และครบองค์ประชุมเชิญบริหารฯ จุดธูปเทียนหน้าโต๊ะหมู่บูชาพระรัตนตรัยและขอเปิดประชุม สมัยสามัญ สมัยที่ 2 ครั้งที่ 2 ประจำปี 2564 และเริ่มประชุมไปตามวาระตามเอกสารที่แจกให้สมาชิกสภาฯ ไปแล้ว  **เรื่องที่ประธานแจ้งให้ที่ประชุมทราบ**   * ไม่มี -   **เรื่องรับรองรายงานการประชุมครั้งที่ผ่านมา**  เชิญเลขานุการสภาอ่านรายละเอียดรายงานการประชุมครั้งที่ผ่านมา  รับรองรายงานการประชุมสภาฯ สมัยสามัญ สมัยที่ 2 ครั้งที่ 1 วันที่ 27 สิงหาคม พ.ศ. 2564 เวลา 10.00 น. ณ ห้องประชุมสภาเทศบาลตำบลสมหวังนั้น ฝ่ายเลขานุการฯ ได้จัดทำรายงานการประชุมและเสนอคณะกรรมการตรวจรายงานการประชุมตรวจสอบเสร็จเรียบร้อยแล้ว จึงเสนอที่ประชุมพิจารณาและรับรองรายงานการประชุม (ข้อ33)  สมาชิกสภาฯ จะรับรองรายงานการประชุมหรือจะแก้ไขเพิ่มเติมข้อความที่ไม่สมบูรณ์อีกหรือไม่ หากไม่มีเชิญคณะกรรมการตรวจรายงานการประชุม  รายงานการประชุมครั้งที่ผ่านมา สมัยสามัญ สมัยที่ 2 ครั้งที่ 1 วันที่ 27 สิงหาคม 2564 กระผมได้ตรวจสอบดูแล้ว เห็นว่าถูกต้องสมบูรณ์ดีแล้ว และไม่ต้องแกไขเพิ่มเติมอีก  สมาชิกท่านอื่นจะแก้ไขเพิ่มเติมอีกหรือไม่ หากไม่มีจะได้ขอมติ รับรองรายงานการประชุมครั้งที่ผ่านมา  สมาชิกท่านใดเห็นว่ารายงานการประชุมครั้งที่ผ่านมาถูกต้องสมบูรณ์ดีแล้ว โปรดยกมือ  รับรอง 11 เสียง  ไม่รับรอง - เสียง  งดออกเสียง 1 เสียง  **กระทู้ถาม (ถ้ามี)**  -ไม่มี-  **เรื่องที่คณะกรรมการที่สภาท้องถิ่นตั้งขึ้นพิจารณาแล้ว (ถ้ามี)**  4.1 เรื่องแปรญัตติงบประมาณรายจ่ายประจำปีงบประมาณ พ.ศ. 2565  เชิญเลขานุการสภาฯ ชี้แจงระเบียบกฎหมายที่เกี่ยวข้อง  ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554  ข้อ 40 เมื่อคณะกรรมการแปรญัตติได้พิจารณาแล้วจะต้องเสนอร่างเทศบัญญัตินั้นตามร่างเดิมและตามที่มีการแก้ไขเพิ่มเติมพร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่าได้มีหรืไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของคณะกรรมการแปรญัตติ ตลอดจนการสงวนคำแปรญัตติด้วยและให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมง ก่อนการประชุมพิจารณา  เชิญประธานคณะกรรมการแปรญัตติชี้แจงรายละเอียดที่ได้รับมอบหมาย  ตามที่สภาเทศบาลตำบลสมหวัง มีมติที่ประชุมแต่งตั้งคณะกรรมการแปรญัตติเพื่อพิจารณาร่างงบประมาณรายจ่ายประจำปีงบประมาณ พ.ศ. 2565 โดยกำหนดให้มีการยื่นคำแปรญัตติระหว่างวันที่ 31 สิงหาคม - 3 กันยายน 2564 เวลา 08.30 – 16.30 น คณะกรรมการฯ ได้ปฏิบัติหน้าที่ตามที่ได้รับมอบหมายและปรากฏว่าไม่มีผู้ใดยื่นคำแปรญัตติ  แต่อย่างใด คณะกรรมการแปรญัตติได้ประชุมพิจารณาร่างเทศบัญญัติงบประมาณรายจ่ายแล้วเห็นว่าถูกต้องเป็นไปตามระเบียบกฎหมายแล้ว ไม่มีรายการต้องแก้ไขแต่อย่างใด  รับทราบ  **เรื่องที่เสนอใหม่**  5.1 เรื่องพิจารณาร่างเทศบัญญัติงบประมาณรายจ่ายประจำปี พ.ศ. 2565 ( วาระที่สอง แปรญัตติ , วารที่สาม ลงมติ )  ต่อไปเป็นการพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2565 ในวาระที่ 2 แปรญัตติ เชิญเลขานุการสภาฯ ชี้แจงข้อกฎหมาย   1. พระราชบัญญัติเทศบาล พ.ศ. 2496   2. ระเบียบข้อบังคับการประชุมสภาฯท้องถิ่น พ.ศ. 2547 (แก้ไขเพิ่มเติมถึง ฉบับที่ 2  พ.ศ. 2554)  ข้อ 51 ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น  ข้อ 52 การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร  ข้อ 59 การแปรญัตติร่างข้อบัญญัติงบประมาณจะกระทำได้เฉพาะการขอลดรายจ่าย หรือการขอลดจำนวนเงินขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ  ข้อ 60 ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่ายหรือเปลี่ยนแปลงความประสงค์ของจำนวนเงินที่ขออนุมัติด้วย เว้นแต่จะได้รับคำรับรองจากผู้บริหารท้องถิ่นหรือคำแปรญัตตินั้นผู้บริหารท้องถิ่นเป็นผู้แปรญัตติ  ตามที่ประธานคณะกรรมการแปรญัตติร่างเทศบัญญัติงบประมาณรายจ่ายประจำปีงบประมาณ 2565 แจ้งว่าในการกำหนดระยะเวลาในการเสนอคำแปรญัตติ ระหว่างวันที่ 31 สิงหาคม - 3 กันยายน 2564 แต่ไม่มีผู้ใดยื่นคำแปรและคณะกรรมการแปรญัตติได้ประชุมพิจารณาร่างเทศบัญญัติงบประมาณรายจ่ายแล้วเห็นว่าถูกต้องเป็นไปตาม  ระเบียบกฎหมายแล้ว ไม่มีรายการต้องแก้ไขแต่อย่างใดจึงไม่มีประเด็นให้ต้องพิจารณา จึงขอต่อไปพิจารณาในวาระที่สาม ขั้นลงมติให้ตราเป็นเทศบัญญัติ  ผู้ใดเห็นชอบให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. 2565 โปรดยกมือเพื่อขอมติ  มติที่ประชุม 11 เสียง    ผู้ใดไม่เห็นชอบให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. 2565 โปรดยกมือเพื่อขอมติ  -ไม่มี-  เห็นชอบ 11 เสียง  ไม่เห็นชอบ - เสียง  งดออกเสียง 1 เสียง  ถือว่าสภามีมติเห็นชอบให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. 2565 เพื่อประกาศใช้ในการบริหารงานของเทศบาลตำบลสมหวัง  **เรื่องอื่น ๆ (ถ้ามี)**  มีสมาชิกจะเสนออะไรในที่ประชุมอีกหรือไม่เชิญ  เรียนท่านประธานสภาฯ สมาชิกสภาฯ และผู้เข้าร่วมประชุมทุกท่าน ในพื้นที่หมู่ที่ 3 การขุดลอกเหมืองส่งน้ำเพื่อการเกษตร การทำนา เลี้ยงสัตว์ ผลที่ได้รับหมู่ที่ 3 หมู่ที่ 4  บัดนี้การขุดลอกเหมือง พื้นที่จำนวนกว่า 100 ไร่ ที่เกษตรกรได้รับผลประโยชน์ ผมเป็นตัวแทนของเกษตรกร ขอขอบคุณฝ่ายบริหารทุกๆ ท่าน ที่ให้ความสำคัญในด้านเกษตร ขอขอบคุณครับ    มีสมาชิกท่านอื่นจะเสนออีกหรือไม่  เรียนประธานสภาฯ สมาชิกสภาฯ และผู้เข้าร่วมประชุมทุกท่าน เมื่อร่างเทศบัญญัติ พ.ศ. 2565 ได้ตราเป็นเทศบัญญัติแล้ว ให้นำไปใช้เพื่อพี่น้องตำบลสมหวัง และก่อนจะเข้าฤดูฝน มีการขุดลอกหลายสายแล้ว และขอให้ฝ่ายบริหารดูแลเรื่องน้ำในฤดูฝนด้วยครับ  เรียนประธานสภาฯ สมาชิกสภาฯ และผู้เข้าร่วมประชุมทุกท่าน ผมขอเสนอถนนสายบ้านไร่ เป็นหลุมเป็นบ่อ เพื่อสะดวกในการสัญจรไปมา ผมขอหินถมถนนด้วยครับ  เรียนประธานสภาฯ สมาชิกสภาฯ และผู้เข้าร่วมประชุมทุกท่าน ผมขอแจ้งผู้บริหาร ช่วงนี้เข้าฤดูฝน ถนนสายบ้านลุงเทียม และสายบ้านไร่ ผมขอเสนอให้ถมหินคลุกครับ  และขอขอบคุณฝ่ายบริหาร เมื่อเทศบัญญัติผ่านแล้วขอให้ฝ่ายบริหารปฏิบัติหน้าที่ตามกฎหมาย เพื่อพี่น้องประชาชนตำบลสมหวัง  มีสมาชิกท่านอื่นจะเสนออีกหรือไม่  เรียนประธานสภาฯ สมาชิกสภาฯ และผู้เข้าร่วมประชุมทุกท่าน สำหรับวันนี้ในการประชุมสภาฯ เพื่อพิจารณาร่างเทศบัญญัติงบประมาณรายจ่ายประจำปี พ.ศ. 2565 สภาฯ ได้อนุมัติงบประมาณตามที่ตั้งเอาไว้ เพื่อแก้ไขปัญหาให้พี่น้องประชาชน ฝ่ายบริหารต้องขอขอบคุณสมาชิกสภาฯ ทุกท่านที่ได้ลงมติ ให้ตราเป็นเทศบัญญัติงบประมาณรายจ่ายประจำปี พ.ศ. 2565 และจะใช้จ่ายงบประมาณ ให้เกิดประโยชน์สูงสุด  สำหรับความเดือดร้อนของประชาชนผมได้สั่งการกองช่างขุดลอก และเรื่องถนนหนทาง กองช่างได้ทำการสำรวจ ในการตั้งงบประมาณแก้ไขปัญหาทางกองช่างกำหนดขุดลอกไว้ 60 ชม. ในหมู่ที่ 3 และหมู่ที่ 1 ดำเนินการแล้วเสร็จและขอขอบคุณสมาชิกสภาฯ ทุกท่านที่คอยให้ความสะดวก และประสานงานให้ชาวบ้านเข้าใจ สำหรับที่สมาชิกได้เสนอขอหินคลุก ถนนบ้านนายเทียม - บ้านไร่ รอดำเนินการ ตอนนี้เรื่องของงบประมาณในวันที่ 30 กันยายน 2564 จะหมดงบปีงบประมาณ ปี 2564 และทางเทศบาลตำบลสมหวัง จะได้นำงบประมาณ ของปี 2565 มาใช้ดำเนินการต่อไป  ส่วนถนนที่อยู่ในความรับผิดชอบของเทศบาลได้กำชับกองช่างดำเนินการจัดซื้อยางมะตอยเป็นถุงเพื่อแก้ปัญหาให้กับชาวบ้าน จะปฎิบัติงานให้เกิดประโยชน์สูงสุดเพื่อแก้ไขปัญหาให้กับประชาชน จัดซื้อไปแล้ว 200 ถุง แต่หลุมที่กว้างยาวมากไม่สามารถซ่อมได้จะประสานงานหน่วยงานอื่นต่อไป  ส่วนเรื่องไฟก็ได้จัดซื้อเพื่อประโยชน์ของชาวบ้าน แต่ต้องตามระเบียบกฎหมาย ส่วนเรื่องแก้ไขปัญหาน้ำท่วม หมู่ที่ 2 ได้ดำเนินการให้รองนายก จิรพงศ์ สงแสง ได้ส่งหนังสือไปกรมชลประทานแล้ว รอหนังสือตอบกลับ ทางบริหารไม่ได้นิ่งนอนใจ และขอขอบคุณหัวหน้าส่วนทุกส่วนที่ให้ความร่วมมืออย่างดีมาตลอด ทำให้เกิดประโยชน์สูงสุดของประชาชนตำบลสมหวัง  สมาชิกท่านอื่นมีเรื่องอื่นอีกหรือไม่ หากไม่มีผมขอขอบคุณสมาชิกสภาฯ ผู้บริหารและหัวหน้าส่วนราชการทุกท่านที่เข้าร่วมประชุมในวันนี้ และก็ถือว่าได้ประชุมครบทุกวาระตามที่ได้แจ้งให้สมาชิกรับทราบ  สำหรับวันนี้เป็นการประชุมสภาสมัยสามัญ สมัยที่ 2 ครั้งที่ 2 ประจำปี 2564 พิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2565 (วาระ 2 แปรญัตติ และวาระที่ 3 ลงมติ) ก็ได้ผ่านไปด้วยดีตามวาระการประชุม และผมขอขอบคุณสมาชิกสภาฯทุกท่านที่เข้าร่วมประชุมและให้ความร่วมมือด้วยดีตลอดมา สำหรับวันนี้ผมขอปิดประชุมและผ่านไปด้วยดีผมขอปิดประชุม    ปิดประชุมเวลา 11.30 น.  ลงชื่อ กัมพล สุขเอก ผู้บันทึกรายงานการประชุม  (นายกัมพล สุขเอก)  เลขานุการสภาเทศบาลตำบลสมหวัง  ลงชื่อ วิราย สงทิพย์ ผู้ตรวจรายงานการประชุม  (นายวิราย สงทิพย์)  คณะกรรมการตรวจรายงานการประชุม  ลงชื่อ ชวลิต พูนนวล ผู้ตรวจรายงานการประชุม  (นายชวลิต พูนนวล)  คณะกรรมการตรวจรายงานการประชุม  ลงชื่อ ตวรรษชัย อินเสนี ผู้ตรวจรายงานการประชุม  (นายตวรรษชัย อินเสนี)  คณะกรรมการตรวจรายงานการประชุม  ลงชื่อ สุชาติ บุญแสง ผู้รับรองรายงานการประชุม  (นายสุชาติ บุญแสง)  ประธานสภาเทศบาลตำบลสมหวัง |
|  |  |  |